Document ID: 31998R2623

KOMISSION ASETUS (EY) N:o 2623/98,
annettu 4 päivänä joulukuuta 1998,
lisätuontitullien soveltamista hedelmä- ja vihannesalalla koskevan järjestelmän soveltamista koskevista yksityiskohtaisista säännöistä annetun asetuksen (EY) N:o 1555/96 muuttamisesta ja asetuksen (EY) N:o 1556/96 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1), sellaisena kuin se on muutettuna komission asetuksella (EY) N:o 2520/97 (2), ja erityisesti sen 31 artiklan 2 kohdan ja 33 artiklan 4 kohdan,
sekä katsoo, että
komission asetuksessa (EY) N:o 1555/96 (3) säädetään kyseisen asetuksen liitteessä tarkoitettujen tuotteiden tuonnin valvonnasta; tämä valvonta perustuu tuontitodistuksiin, jotka on annettu komission asetuksessa (EY) N:o 1556/96 (4), sellaisena kuin se on viimeksi muutettuna asetuksella (EY) N:o 2306/98 (5), käyttöön otetun järjestelmän mukaisesti; kyseisen järjestelmän käyttöönottaminen ei estä sen korvaamista nopealla tietokoneavusteisella rekisteröintimenettelyllä heti, kun sellaisen aloittaminen on oikeudellisesti ja käytännössä mahdollista; tällaista menettelyä on kokeiltu menestyksekkäästi,
tietyistä yhteisön tullikoodeksin soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (6), sellaisena kuin se on viimeksi muutettuna asetuksella (EY) N:o 1677/98 (7), 308 d artiklassa säädetty tuonnin valvonta olisi tämän vuoksi laajennettava koskemaan myös asetuksen (EY) N:o 1555/96 liitteessä tarkoitettuja tuotteita; lisätullijärjestelmän moitteettoman toiminnan varmistamiseksi tiedot olisi toimitettava komissiolle viikoittain; olisi annettava myös säännöksiä, joiden avulla jäsenvaltiot luovuttaessaan mainittuja tuotteita vapaaseen liikkeeseen asetuksessa (EY) N:o 2454/93 säädetyn yksinkertaistetun menettelyn mukaisesti voivat saada haltuunsa tarvittavat tiedot kyseisen tuonnin valvomiseksi; valvonnan käyttöönottaminen mahdollistaa asetuksen (EY) N:o 1556/96 kumoamisen 1 päivästä joulukuuta 1998 ja edellyttää asetuksen (EY) N:o 1555/96 muuttamista,
maataloutta koskevan sopimuksen (8) 5 artiklan 4 kohdassa määrätään lisätullien käynnistävien määrien vahvistamisperusteista; kyseisen sopimuksen 5 artiklan 6 kohdan mukaan käynnistysjaksot voidaan vahvistaa helposti pilaantuvien ja kausiluonteisten tuotteiden ominaisuuksien perusteella; kyseisten perusteiden mukaisesti käynnistävät määrät on vahvistettava tämän asetuksen liitteessä esitetyllä tavalla, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1555/96 seuraavasti:
1) Korvataan 1 artikla seuraavasti:
"1 artikla
1) Neuvoston asetuksen (EY) N:o 2200/96 (*) 33 artiklan 1 kohdassa tarkoitettuja lisätuontitulleja, jäljempänä `lisätullit`, voidaan soveltaa liitteessä oleviin tuotteisiin siinä mainittujen jaksojen aikana tässä asetuksessa säädetyin edellytyksin.
2. Lisätullien käynnistävät määrät esitetään liitteessä.
(*) EYVL L 297, 21.11.1996, s. 1."
2) Korvataan 2 artikla seuraavasti:
"2 artikla
1. Jäsenvaltioiden on toimitettava komissiolle yksityiskohtaiset tiedot kaikista liitteessä tarkoitettujen tuotteiden siinä mainittujen jaksojen aikana vapaaseen liikkeeseen luovutetuista määristä komission asetuksen (ETY) N:o 2454/93 (*) 308 d artiklassa säädettyjen etuuskohteluun oikeutettujen tuotteiden tuonnin valvontaa koskevien yksityiskohtaisten sääntöjen mukaisesti.
Mainitut tiedonannot on tehtävä viimeistään kunakin keskiviikkona kello 12 (Belgian aikaa) edeltävän viikon aikana vapaaseen liikkeeseen luovutetuista määristä.
2. Tässä asetuksessa tarkoitettujen tavaroiden vapaaseen liikkeeseen luovutusta koskevien ilmoitusten, jotka tulliviranomaiset voivat tavaranhaltijan pyynnöstä vastaanottaa ilman, että niissä on tiettyjä asetuksen (ETY) N:o 2454/93 liitteessä 37 tarkoitettuja tietoja, on sisällettävä mainitun asetuksen 254 artiklassa tarkoitettujen tietojen lisäksi ilmoitus kyseisten tavaroiden nettomassasta (kg).
Kun asetuksen (ETY) N:o 2454/93 260 artiklassa tarkoitettua yksinkertaistetun ilmoituksen menettelyä käytetään tässä asetuksessa tarkoitettuja tavaroita luovutettaessa vapaaseen liikkeeseen, yksinkertaistettujen ilmoitusten on sisällettävä muiden vaatimusten lisäksi ilmoitus kyseisten tavaroiden nettomassasta (kg).
Kun asetuksen (ETY) N:o 2454/93 263 artiklassa tarkoitettua kotitullausmenetelmää käytetään tässä asetuksessa tarkoitettuja tavaroita luovutettaessa vapaaseen liikkeeseen, tämän asetuksen artiklan 266 1 kohdassa tarkoitetun ilmoituksen on sisällettävä tavaroiden tunnistamiseen tarvittavat tiedot sekä myös ilmoitus kyseisten tavaroiden nettomassasta (kg).
Artiklan 266, kohtaa 2 (b) ei sovelleta tässä asetuksessa tarkoitettuihin tuontitavoitteisiin.
(*) EYVL L 253, 11.10.1993, s. 1."
3) Korvataan 3 artikla seuraavasti:
"3 artikla
1. Komissio määrää lisätullin heti, kun liitteessä tarkoitetun yhden tuotteen ja yhden jakson osalta havaitaan, että vapaaseen liikkeeseen luovutetut määrät ylittävät vastaavat käynnistävät määrät.
2. Lisätullia sovelletaan määriin, jotka on luovutettu vapaaseen liikkeeseen kyseisen oikeuden ensimmäisen soveltamispäivän jälkeen edellyttäen, että
- tuonnin tariffin luokittelu asetuksen (EY) N:o 3223/94 5 artiklan mukaisesti johtaa korkeimman kyseisestä alkuperäpaikasta tulevasta tuonnista kannettavan paljoustullin soveltamiseen,
- tuonti tapahtuu lisätullin soveltamisjakson aikana."
4) Korvataan liite tämän asetuksen liitteellä.
2 artikla
Kumotaan asetus (EY) N:o 1556/96.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä joulukuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä joulukuuta 1998.

Labels: 3
17
15